Heikki Häiväoja

Heikki Aulis Häiväoja (25. toukokuuta 1929 JämsäKuka kukin on 2007. Otava 2006. – 15. syyskuuta 2019 Kauniainenhttps://yle.fi/uutiset/3-10975082) oli suomalainen kuvanveistäjä. Hänen töitään on ollut näyttelyissä 1950-luvulta alkaen, ja niitä kuuluu useiden museoiden kokoelmiin. Hän suunnitteli etenkin mitaleita, hautamuistomerkkejä ja rahoja. Hopeinen markka vuodelta 1964 oli Häiväojan suunnittelema yhdessä Olof Erikssonin kanssa. Häiväoja suunnitteli myös viiden markan kolikon vuonna 1972. Vuodesta 2002 käytössä olleissa suomalaisissa eurokolikoissa 1, 2, 5, 10, 20 ja 50 sentin kolikoiden takapuolella oleva kuva Suomen vaakunaleijonasta perustuu Häiväojan suunnittelemaan malliin.Suomi. Euroopan keskuspankki. Viitattu 19.9.2019. Sodanajan naisen patsas Helsingin Kalliossa on Häiväojan työ vuodelta 1996. Adolf Erik Nordenskiöldin muistomerkin (1985) Helsingin Kaivopuistossa hän toteutti yhdessä tyttärensä Johanna Häiväojan ja arkkitehti Eric Adlercreutzin kanssa. Oman taiteensa ohella Häiväoja toimi opettajana Taideteollisessa oppilaitoksessa ja Taideakatemian koulussa.

Häiväojalle myönnettiin ensimmäinen Vantaan kulttuuripalkinto vuonna 1976. Hän suunnitteli Suomen itsenäisyyden 50-vuotisjuhlarahan vuonna 1967 ja 60-vuotisjuhlarahan vuonna 1977. Samoin presidentti J.K. Paasikiven ja presidentti Urho Kekkosen juhlarahat. Hän sai Suomen Kulttuurirahaston 50 000 markan arvoisen tunnustuspalkinnon vuonna 1988.

Häiväojalle myönnettiin Pro Finlandia -mitali vuonna 1982.

Häiväojan ensimmäinen puoliso oli Paula Häiväoja ja toinen Brita Nickels-Häiväoja.Heikki Häiväojan CV. 
 Kuvia julkisista teoksista

Mitaleja

Lähteet

Kirjallisuutta



Aiheesta muualla
 Suomen kuvataiteilijat -verkkomatrikkeli.
 Heikki Häiväoja Valtion taidemuseon kokoelmissa. 

 Heikki Häiväojan muistokirjoitus Helsingin Sanomissa

Luokka:Suomalaiset kuvanveistäjät
Luokka:Pro Finlandia -palkitut
Luokka:Vantaan kulttuuripalkinto
Luokka:Vuonna 1929 syntyneet
Luokka:Vuonna 2019 kuolleet